
37. sjednice Vijeća Mjesnog odbora Ferenščica
 17. svibnja 2024.
u prostorijama mjesnog odbora Ferenščica, s početkom u 18:00 sati

NAZOČNI ČLANOVI VIJEĆA:
Ante Palada, Danko Knoblo, Siniša Mikuličić, Ištvan Pacal, Iva Majsak, Martina Erstić

NENAZOČNI ČLANOVI VIJEĆA:
Marko Bilić

OSTALI NAZOČNI:
Nema
 
Predsjedava: Ante Palada, predsjednik Vijeća.

Zapisnik vodi: Danko Knoblo 

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 36. sjednicu Vijeća Mjesnog odbora.

	Bez rasprave jednoglasno, Vijeće prihvaća tekst Zapisnika 36. sjednice Vijeća, održane 15. travnja  2024.

	Na prijedlog predsjednika Vijeće jednoglasno utvrđuje

D N E V N I   R E D 

1. Aktualna komunalna problematika
2. Razno: izvješća, pitanja i prijedlozi
Članovi Vijeća primili su pisani materijal uz poziv.

Ad 1. Aktualna komunalna problematika  

U raspravi oko aktualne komunalne problematike sudjeluje 6 od 7 vijećnika. Raspravljaju o slijedećoj problematici: 	

1. Uklanjanje klupica ispred Caffe bara Vekerica
2. Lokacija za postavljanje klamerica
3. Privremeno zauzeće parkirališnih mjesta
4. Čišćenje gradilišta u Ivekovičevoj ulici

Nakon rasprave Vijeće jednoglasno donosi:




Z A K L J U Č A K

O uklanjanju klupica ispred Caffe bar-a Vekerica

Temeljem prijedloga Duje Šegvića Vijeće Mjesnog Odbora Ferenščica jednoglasno donosi zaključak da se od nadležnog gradskog poduzeća zatraži premještanje dvije klupice s lokacije južno od stambene zgrade Ivanićgradska 58 (ispred Caffe bara Vekerica) na dvije druge lokacije.

Obrazloženje: Potrebno je izmjestiit dvije klupice s lokacije južno od stambene zgrade Ivanićgradska 58 na dvije druge lokacije. Prijedlog lokacija su: šetnica uz tramvajsku prugu (Zelena površina) između stambenih zgrada I. Ferenščica 55. i 61. na mjestu gdje se trenutno nalazi stol s jednom klupom, potrebno je nadopuniti taj set s drugom klupom. Druga lokacija je popločana staza koja povezuje ulicu majstora Buvine i Andrilovečku ulicu uz koju se trenutno nalazi jedna klupa te bi nedaleko nje uz stazu željeli premjestiti drugu klupu od ove dvije koje je potrebno izmjestiti.

Z A K L J U Č A K

O lokaciji za postavljanje klamerica

Temeljem prijedloga predsjednika Vijeća Mjesnog Odbora Ferenščica g. Ante Palade, Vijeće MO jednoglasno donosi zaključak da se od nadležnog gradskog ureda zatraži postavljanje klamerica za parkiranje bicikala na 4 lokacije u MO Ferenščica.

Obrazloženje: Lokacija na kojima bi željeli da se postave klamerice su sljedeće:
· Nogostup ispred MO Ferenščica na k.č. br. 3605, MB 335533 k.o. Peščenica – 2 klamerice
· Pješačka zona kod gradksog sata na lokaciji Ivanićgradska 54 – 3 klamerice
· Ispred OŠ Augusta Cesarca – kod same škole uz rampu za osobe s invaliditetom (ravnateljica OŠ je odobrila lokaciju) – 3 klamerice
· Ordinacija obiteljske i dentalne medicine na lokaciji Ježevska 19 – 2 klamerice

Z A K L J U Č A K

O privremenom zauzeću parkirališnih mjesta

Temeljem prijedloga Poliklinike Primamed o jednodnevnom zauzeću 116 parkirališnih mjesta u Lovinčićevoj ulici za potrebe svečanog otvorenja poliklinike, Vijeće Mjesnog Odbora Ferenščica većinski donosi zaključak da se poliklinika Primamed prvo obrati sa zahtjevom tvrtki Zagrebačke ceste sa zahtjevom za korištenjem njihovog parkirališta u ulici Donje Svetice te ukoliko im oni pismeno ne odobre korištenje njihovog parkirališta tada Vijeće MO Ferenščica odobrava privremeno zauzeće 36 parkirališnih mjesta na lokaciji Lovinčićeva ulica 1A do 3D na lokaciji koja je najbliža samoj poliklinici..

Obrazloženje: Tražimo od poliklinike Primamed da prvo zatraže odobrenje od tvrtke Zagrebačke ceste za korištenje njihovog parkirališta koje je udaljeno od poliklinike svega 100 metara i koje se u pravilu u popodnevnim satima ne koristi. Ukoliko odgovor Zagrebačkih cesti bude negativan u tom slučaju odobravamo zahtjev Poliklinike Primamed ali u smanjenom broju parkirališnih mjesta. U tom slučaju odobravamo 36 mjesta koja se nalaze najbliže lokaciji same poliklinike.
Razlog ovakve odluke je taj što u cjelon MO Ferenščica već godinama vodimo borbu s nedostatkom javnihh parkirnih mjesta, a stanari naselja redovito od prometnog redarstva dobivaju kazne ukoliko vozila parkiraju nepropisno pa makar se radilo o parkiranju pred vlastitu kuću. Iz tog razloga nismo u mogućnosti odobriti zauzimanje parkirnih mjesta, pogotovo ne u broju koji je prvotno tražen jer smo svjesni kako bi takva odluka rezultirala velikim problemima za stanovnike naselja kod pronalaska slobodnih parkirnih mjesta, a pogotovo u popodnevnim satima kada je pojačan priljev vozila jer se ljudi vraćaju kući s posla.
Vjerujemo kako je korištenje parkirališta tvrtke Zagrebačke ceste najbolje rješenje jer ionako svakodnevno od 16 sati je gotovo potpuno prazno i nalazi se svega 100 metara od poliklinike Primamed te vjerujemo kako uzvanicima neće biti problem pješke doći tih 100 metara i uveličati proslavu svečanog otvaranja poliklinike. 

Z A K L J U Č A K

O čišćenju gradilišta u Ivekovičevoj ulici

Temeljem prijedloga vjećnika Siniše Mikuličića, Vijeće Mjesnog Odbora Ferenščica jednoglasno donosi zaključak da se od tvrtke Paron zatraži redovito (zakonom propisano i obavezno) čišćenje kamiona i druge mehanizacije koja s gradilišta na lokaciji Ivekovićeva ulica izlazi na prometnicu. Također traži se i svakodnevno čišćenje i pranje Ivekovićeve i Ivanićgradske ulice u potezu koji kamioni onečiste nanošenjem materijala s gradilišta.

Obrazloženje: Ovim zaključkom tražimo od Gradskog ureda za mjesnu samoupravu da hitno podnese pismeni zahtjev prema investitoru radova tvrtki Paron i izvođačima radova da djelatnici na gradilištu u Ivekovićevoj ulici počnu redovito čistiti i prati vozila prije izlaska s gradilišta te da svakodnevno po završetku radova na gradilištu očiste i operu Ivekovićevu i Ivanićgradsku ulicu na potezu koji kamioni onečiste nanošenjem materijala s gradilišta prilikom izlaza. Do sada to nije bio slučaj te se tokom tjedna nakupi tolika količina prašine i šljunka na ulici da je nesiguran boravak uz prometnicu jer vozila odbacuju šljunak i podižu prašinu koju su kamioni nanijeli. Isto tako u kišnim danima obje navedene ulice su zbog ne čišćenja pune blata koje ulicu čini prljavom, neurednom i skliskom što produljuje put kočenja vozila koja prometuju tim ulicama što posljedično ugrožava pješake kojih zbog okolnih zgrada, škola i vrtića ima veliki broj.


Ad 2. Razno: izvješća, pitanja i prijedlozi

Predsjednik Vijeća MO Ferenščica Ante Palada obavještava sve prisutne vijećnike o mailovima pristiglima na službenu mail adresu MO Ferenščica sa izviješćima i daljnjim postupanjima po prethodnim prijedlozima MO Ferenščica od strane Vijeća Gradske  četvrti Peščenica-Žitnjak koji su iste poslali na daljnje postupanje nadležnim gradskim službama i poduzećima. 

Dovršeno u 20:00 sati

U Zagrebu, 17.05.2024.

Zapisnik sastavio: 							     Predsjednik Vijeća Mjesnog 
Danko Knoblo							               Ante Palada		                       
	   
